Document ID: 32004R2084

ΚΑΝΟΝΙΣΜΌΣ (ΕΚ) αριθ. 2084/2004 ΤΗΣ ΕΠΙΤΡΟΠΉΣ
της 6ης Δεκεμβρίου 2004
για την παρέκκλιση από τον κανονισμό (ΕΟΚ) αριθ. 2837/93 όσον αφορά την προθεσμία πληρωμής της ενίσχυσης για τη διατήρηση των ελαιώνων στις παραδοσιακές ζώνες καλλιέργειας της ελιάς στα μικρά νησιά του Αιγαίου Πελάγους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2019/93 του Συμβουλίου, της 19ης Ιουλίου 1993, για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), και ιδίως το άρθρο 11 παράγραφος 2,
Εκτιμώντας τα ακόλουθα:
(1)
Το άρθρο 2 παράγραφος 1 τρίτο εδάφιο του κανονισμού (ΕΟΚ) αριθ. 2837/93 της Επιτροπής, της 18ης Οκτωβρίου 1993, περί λεπτομερών κανόνων εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά την διατήρηση των ελαιώνων στις παραδοσιακές ζώνες καλλιέργειας (2) προβλέπει ότι η κατ' αποκοπή ενίσχυση ανά εκτάριο για τη διατήρηση των ελαιώνων στις παραδοσιακές ζώνες καλλιέργειες της ελιάς στα μικρά νησιά του Αιγαίου Πελάγους, πληρώνεται κατά την περίοδο από 16 Οκτωβρίου έως 30 Νοεμβρίου κάθε έτους.
(2)
Στα νησιά του Αιγαίου Πελάγους είναι δυνατόν η πληρωμή της ενίσχυσης να γίνει με τη βοήθεια λογισμικού που καλύπτει όλη την εν λόγω περιοχή. Το λογισμικό αυτό είχε εισαχθεί ως πιλοτικό σχέδιο το 2003 και απαιτεί ορισμένες προσαρμογές. Κατά συνέπεια, πρέπει να προβλεφθεί ότι, για το έτος 2004, η Ελλάδα μπορεί να παρατείνει τις προθεσμίες για την πληρωμή της κατ' αποκοπή ενίσχυσης ανά εκτάριο από 16 Οκτωβρίου 2004 έως 31 Ιανουαρίου 2005 αντί από 16 Οκτωβρίου έως 30 Νοεμβρίου κάθε ημερολογιακού έτους.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 2 παράγραφος 1 τρίτο εδάφιο του κανονισμού (ΕΟΚ) αριθ. 2837/93, επιτρέπεται στην Ελλάδα να πληρώνει, για το έτος 2004, την κατ' αποκοπή ενίσχυση ανά εκτάριο για τη διατήρηση των ελαιώνων, που προβλέπεται στο άρθρο 11 παράγραφος 1 του κανονισμού (ΕΟΚ) αριθ. 2019/93, κατά τη διάρκεια της περιόδου από 16 Οκτωβρίου 2004 έως 31 Ιανουαρίου 2005.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε όλα τα κράτη μέλη.
Βρυξέλλες, 6 Δεκεμβρίου 2004.

Labels: 4
17
5
6
18